આ બાબતે અમારા સહયોગી ટાઈમ્સ ઓફ ઇન્ડિયાએ શહેરના જુદા જુદા વિસ્તારોમાં રેન્ડમ ચેકિંગ કર્યું હતું. જેમાં પણ જોવા મળ્યું કે બિલ્ડર્સ ખુલ્લેઆમ કાયદો અને સુપ્રીમ કોર્ટના ભય રાખ્ય વગર પાર્કિગ સ્પેસ વેચી રહ્યા છે. જ્યારે રિઅલ એસ્ટેટ(રેગ્યુલેરશન એન્ડ ડેવોલપમેન્ટ) એક્ટ 2016માં પણ આ અંગે મનાઈ ફરમાવાઈ છે. તો સુપ્રીમ કોર્ટે પોતાના આદેશમાં સ્પષ્ટ કહ્યું હતું કે, ‘કોમન એરિયા જેવા કે ઓપન પાર્કિંગ વગેરે કોઈ વ્યક્તિ પાસેથી પૈસા લઈને વેચી શકાય નહીં. રેરા કાયદા મુજબ ફક્ત ગેરેજની કેટેગરીમાં આવતું પાર્કિંગ કે જેની ત્રણ સાઈડ દિવાલ હોય છે તેને જ અલગથી વેચી શકાય.’